Rezumatul Studiului 3 - Sabatul, o zi a libertăţii

1. **Cum ar trebui să ţinem Sabatul?**
	* Dumnezeu a vrut să le reamintească de Sabat într-un mod practic (Exodul 16):
		+ I-a hrănit, trimiţând „pâine din ceruri” (v. 4).
		+ I-a încurajat să se încreadă în El, culegând doar porţia zilnică (v. 4).
		+ A făcut un miracol în fiecare săptămână, să-i înveţe să ţină a şaptea zi. Ei nu aveau nevoie să muncească pentru nevoile lor în Sabat (v. 6,23).
	* Porţia dublă de mană care nu făcea viermi, îi învăţa să se bucure de Sabat împreună cu Dumnezeu.
2. **De ce ar trebui să ţinem Sabatul?**
	* Exod 20:8-11 ne încurajează să ne amintim puterea *creatoare* a lui Dumnezeu şi să ne odihnim în ziua Sabatului aşa cum El a făcut-o (Geneza 2:2)
	* Deuteronomul 5:12-15 ne încurajează să ne amintim de puterea *răscumpărătoare* a lui Dumnezeu. El a eliberat din robie pe Israel şi ne-a eliberat şi pe noi din păcat.
	* Sabatul este un moment în care putem pune pe pauză nebunia vieţii noastre şi să ne alăturăm unii altora spre creşterea spirituală cu Creatorul şi Mântuitorul nostru.
	* Dumnezeu a stabilit Sabatul ca un semn distinctiv al celor ce vor să-L slujească în modul în care El vrea să fie slujit (Ezechiel 20:12).
3. **Cine ar trebui să ţină Sabatul?**
	* Beneficiul odihnei din Sabat este pentru toată lumea. Indiferent de vârstă, sex sau statut social. Chiar şi animalele ar trebui să se odihnească în Sabat.
	* Noi ar trebui să-i invităm şi pe cei ce stau în casa noastră să se bucure de Sabat.
	* Ţinerea Sabatului înlătură orice barieră socială, făcându-i pe toţi egali. Aceasta este o aducere aminte de Mântuire (Galateni 3:28).
4. **Ce e permis de lege să facem în Sabat?**
	* Fariseii au supra încărcat Sabatul cu reguli atât de stricte încât unui bolnav doar i se puteau oferi îngrijirile necesare, dar nu putea fi vindecat (Luca 13:14).
	* Evangheliile subliniază necesitatea alinării suferinţelor şi facerea de bine prin relatarea a şapte vindecări realizate de Isus (unele în mod intenţionat) în ziua Sabatului.
		+ Omul cu mâna uscată (Matei 12:9)
		+ Omul posedat de demon (Marcu 1:21-28)
		+ Soacra lui Petru (Luca 4:38-39)
		+ Femeia gârbovă (Luca 13:10-17)
		+ Omul bolnav de dropică (Luca 14:1-6)
		+ Paraliticul din Betesda (Ioan 5:1-18)
		+ Omul născut orb (Ioan 9)
5. **Pământul ţine Sabatul?**
	* Pământul era lăsat nelucrat, fără arat sau recoltat la fiecare şapte ani – anul Sabatic – şi o săptămână la fiecare săptămână de ani – Jubileul. (Leviticul 25)
	* În timpul Sabatului pământului, ei erau chemaţi să împartă cu cei nevoiaşi. Ei nu puteau recolta sau înmagazina recoltele câmpului.
	* Sabatul ne încurajează să încetăm să ne supra-îngrijim de noi înşine şi să „căutăm mai întâi Împărăţia lui Dumnezeu şi neprihănirea Lui.” (Matei 6:33)